[{"text_idx": "#000009", "text": "Mae yna dros 300 o bartneriaethau rhwng Cymru ac Affrica Is-Sahara, ac mae Gwobrau Partneriaeth 2022 yn cydnabod ac yn dathlu\u2019r cysylltiadau hynny sy\u2019n dangos ymrwymiad i undod byd-eang, tegwch a chyd-ddysgu."}, {"text_idx": "#000010", "text": "Enillydd y Wobr Partneriaeth, sy\u2019n cydnabod cryfder y bartneriaeth a\u2019i natur gydweithredol, yw Canolfan Menywod Mambakwedza yn Zimbabwe a Phrifysgol Metropolitan Caerdydd. Roedd y beirniaid o\u2019r farn bod eu gwaith ar hawliau menywod a merched, ynghyd a\u0302 hyrwyddo cydraddoldeb rhywedd, yn dangos tystiolaeth glir eu bod yn gosod gwerth ar arbenigedd a ffyrdd o weithio ei gilydd; tra\u2019n cydnabod ac yn ymateb i ddeinameg grym a braint gweithio mewn partneriaeth."}, {"text_idx": "#000011", "text": "Enillwyd y Wobr Cynaladwyedd gan Tunado (Sefydliad Datblygu Gwenyna Cenedlaethol Uganda) a Bees for Development, Trefynwy. Er mai dyma\u2019r unig ymgeisydd ar gyfer y categori hwn, maent yn gwbl deilwng o\u2019r wobr. Mae\u2019r bartneriaeth hon yn canolbwyntio ar gynaladwyedd amgylcheddol, ond mae cynaladwyedd yn werth a gaiff ei gynnal trwy\u2019r berthynas a\u2019r rhaglen. Dewisodd y beirniaid y bartneriaeth hon, gan werthfawrogi ei pherthynas gyfiawn, cyfrifoldeb a rennir a\u2019r ffaith bod sgiliau a dysgu yng Nghymru ac Uganda\u2019n cael eu rhannu."}, {"text_idx": "#000012", "text": "Yn olaf, enillwyd y Wobr Gwirfoddolwr Unigol gan Martha Musonza Holman o Love Zimbabwe yn y Fenni. Roedd cryn gystadleuaeth yn y categori hwn, ac roedd y beirniaid yn cydnabod gwaith Martha wrth oresgyn amgylchiadau anodd a chreu effaith gadarnhaol yng Nghymru ac yn Zimbabwe. Trwy gefnogi mentrau a arweinir gan y gymuned, mae Martha\u2019n strategol o ran cydnabod a gweithio i ddylanwadu ar geidwaid pyrth a\u2019r rhai sy\u2019n gwneud penderfyniadau, gyda\u2019r beirniaid yn dweud ei bod \u201cwedi gadael rhywbeth diriaethol ar lawr gwlad i fod yn falch ohono\u201d."}, {"text_idx": "#000013", "text": "Yn ogystal a\u0302\u2019r enillwyr haeddiannol hyn, rydym yn falch o gyhoeddi bod Cymdeithas Fferyllol Malawi a Grw\u0302p Fferylliaeth Gwrthficrobaidd Cymru wedi derbyn Canmoliaeth Uchel am fod y Bartneriaeth Newydd Orau o dan y Wobr Partneriaeth. Trefnwyd y prosiect partneriaeth stiwardiaeth gwrth-ficrobaidd hwn gan yr Ymddiriedolaeth Iechyd ac Addysg Drofannol (THET) a Chymdeithas Fferylliaeth y Gymanwlad. Er mai dim ond yn 2021 y cafodd ei sefydlu, roedd y beirniaid yn gwerthfawrogi llwyddiant y bartneriaeth hyd yma, eu hymagwedd gadarnhaol at wneud penderfyniadau ar y cyd, ac yn edrych ymlaen at weld beth sydd gan y dyfodol i\u2019w gynnig."}, {"text_idx": "#000014", "text": "Yn olaf, mae Gideon Hopeson Zege o gymdeithas Bees for Development yn Ghana wedi cael Canmoliaeth Uchel yn y categori Gwobr Gwirfoddolwr Unigol. Mae Gideon yn gwirfoddoli ei amser i arwain menter cadw gwenyn yn ei ardal leol yn Ghana. Mae gwaith caled Gideon yn cefnogi\u2019r economi leol ac yn annog gweithredu amgylcheddol cadarnhaol."}, {"text_idx": "#000016", "text": "\u201cEleni fe ailgyflwynwyd y gwobrau i adlewyrchu\u2019r agweddau pwysicaf ar gymuned Cymru ac Affrica: partneriaeth, cynaliadwyedd a gwirfoddoli. Roedd ansawdd y gwaith a adlewyrchwyd yn y ceisiadau\u2019n rhyfeddol ac yn dangos sut mae\u2019r gwaith wedi esblygu dros ddwy flynedd eithriadol."}, {"text_idx": "#000017", "text": "\u201cMae pob un o\u2019n henillwyr a\u2019r ymgeiswyr hynny a derbyniodd ganmoliaeth uchel wedi gwneud cymaint i sicrhau bod undod byd-eang rhwng Cymru ac Affrica Is-Sahara yn cael ei weithredu trwy bartneriaeth."}, {"text_idx": "#000018", "text": "\u201cLlongyfarchiadau i\u2019r enillwyr! Mae Hub Cymru Africa yn edrych ymlaen at weld mwy o geisiadau fel hyn y flwyddyn nesaf ar gyfer gwobrau 2023.\u201d"}, {"text_idx": "#000020", "text": "\u201cRydym wrth ein bodd bod ein partneriaeth ryngwladol wedi cael cydnabyddiaeth trwy\u2019r wobr hon gan Hub Cymru Africa."}, {"text_idx": "#000023", "text": "\u201cRydym wrth ein bodd i dderbyn y Wobr Gynaladwyedd gan Hub Cymru Africa. Rydym yn falch o\u2019r hyn rydym wedi\u2019i gyflawni wrth adeiladu partneriaeth gynaliadwy a theg rhwng Cymru ac Uganda."}, {"text_idx": "#000024", "text": "\u201cMae derbyn y wobr hon yn cryfhau ein penderfyniad i wneud mwy o waith gwell gyda\u2019n gilydd \u2013 gan wella bywydau pobl yn Uganda trwy gadw gwenyn.\u201d"}, {"text_idx": "#000027", "text": "\u201cMae ennill y wobr hon yn anrhydedd mawr yr wyf yn ei rhannu a\u0302\u2019n holl wirfoddolwyr yng Nghymru a Phentref Chinamhora yn Zimbabwe; yn ogystal a\u0302\u2019r holl bobl wych hynny sy\u2019n gweithio mewn undod ledled Cymru ac Affrica."}, {"text_idx": "#000028", "text": "\u201cEr gwaethaf yr holl galedi rydyn ni wedi\u2019i wynebu yn ein gwaith partneriaeth, rydyn ni\u2019n dal i ymdrechu a chyflawni pethau gyda\u2019n gilydd. Mae cael eich cydnabod fel hyn yn dod ag ymdeimlad enfawr o lawenydd. Mae hyn yn golygu y gallwn estyn allan yn fwy at sefydliadau o\u2019r un anian ac ennill enw da ac ymddiriedaeth gan gyllidwyr i gefnogi ein gwaith.\u201d"}, {"text_idx": "#000035", "text": "Mae Bees for Development yn elusen fyd-eang sy\u2019n ceisio gwella bywyd gyda gwenyn. Maent yn hyrwyddo cadw gwenyn cynaliadwy er mwyn brwydro yn erbyn tlodi, adeiladu bywoliaethau a bod o fudd i fioamrywiaeth. Mae Tunado yn darparu llwyfan cenedlaethol i randdeiliaid hyrwyddo a datblygu diwydiant gwenyna sy\u2019n economaidd hyfyw ac amgylcheddol gynaliadwy yn Uganda. Roedd y bartneriaeth hon yn canolbwyntio ar gynorthwyo gallu sefydliadol ac ariannol Tunado i weithio tuag at hunanddibyniaeth, rhannu adnoddau a gwybodaeth, a sefydlu mudiad cynhwysol."}, {"text_idx": "#000038", "text": "Lwyddodd i ddarbwyllo arweinydd pentref Chinamhora i roi tir ar gyfer adeiladu canolfan gymunedol i gynnig cymorth i blant anabl\nMae llyfrgell y ganolfan gymunedol yn cynnwys ystafell synhwyraidd sydd a\u0302 theganau meddal a dodrefn sy\u2019n addas ar gyfer plant anabl\nYn ystod epidemig colera yn 2007, darparodd Martha dros 400kg o nwyddau meddygol, a roddwyd i ysbyty Makumbi a chlinig cymunedol Chinamhora\nYn Ebrill 2018, cyflwynodd Martha brosiect cyfnewid diwylliannol a dysgu ar gyfer myfyrwyr prifysgol, a oedd yn golygu mynd a\u0302 myfyrwyr o Brifysgol Cymru y Drindod Dewi Sant yn Llambed a Phrifysgol De Utah, UDA i gymryd rhan mewn prosiectau datblygu cymunedol megis adeiladu gerddi twll-clo yn y gymuned a phlannu coed\nMae Martha wedi helpu i gysylltu pedair ysgol yng Nghymru gyda phedair ysgol ym mhentref Chinamhora trwy gysylltiadau dosbarth y Cyngor Prydeinig. Mae ysgolion yn y naill wlad a\u2019r llall wedi cydweithio i hyrwyddo materion byd-eang fel newid hinsawdd\nSefydlodd drefniant gefeillio rhwng tref y Fenni a phentref Chinamhora\nHefyd ymgysylltodd a\u0302 thros 300 o ysgolion i gefnogi masnach deg a chynnal gweithdai ar bwysigrwydd masnachu\u2019n deg i wledydd incwm isel a chanolig."}]